Van toeka tot nou: Filmterme
Posted on 13 April 2018Categories Filmfeite, Filmterme
The Film Factory het onlangs hierdie lys met filmterme op hulle blog geplaas met die doel om 'n databasis in Afrikaans te vestig wat vir kenners, liefhebbers, studente (en selfs Jan Alleman!) in die film- en televisiebedryf, kuns- en vermaaklikheidsbedryf of die akademie, 'n bron van inligting sal bied. Dit is onder leiding van Larét van Niekerk en Danie Bester, en met behulp van Leon van Nierop en Martie Bester se filmkennis, saamgestel.
Oor die motivering agter die samestelling van die lys, skryf hulle soos volg:
'In 'n wêreld wat deur Engels oorheers word, is dit soms moeilik om die regte Afrikaanse woord te vind vir 'n wye verskeidenheid onderwerpe en vaktale. Nie net klink die Afrikaanse woorde soms vreemd nie, maar meeste mense gebruik liewer die internasionaal aanvaarde Engelse woorde'.
Die lys is volgens die Engelse terme in alfabetiese volgorde gerangskik met die gepaste Afrikaanse term wat langsaan verskyn. Indien jy 'n bydrae tot die uitbreiding van die databasis wil lewer kan jy gerus 'n e-pos stuur of jou kommentaar, asook jou naam en van, onderaan die lys verskaf.